מאיר גולדוויכט

הרב מאיר גולדוויכט הוא מראשי הישיבה בישיבה יוניברסיטי בניו יורק ומרצה בנושאי יהדות ברחבי העולם.

ביוגרפיה
נולד בישראל, למד בישיבת הנגב אצל הרב יששכר מאיר ואחר כך בישיבת כרם ביבנה אצל דודו, הרב חיים יעקב גולדוויכט, שכיהן כראש הישיבה.OU Speakers Bureau: MEIR GOLDWICHT שם למד בחברותא עם הרב זלמן נחמיה גולדברג ובחבורה עם הרב שלמה פישר; ולמד גם מהרב ישעיהו הדרי והרב משה שפירא. הוא מעיד שמהם קיבל את רוב תורתו.מאיר פנים על ימי אלול וחגי תשרי, הקדמה כיהן כר"מ בישיבת כרם ביבנה.

היה מבאי ביתו של הרב שלמה זלמן אוירבך. כאשר עבר לניו יורק ללמד בישיבה יוניברסיטי, הרב אוירבך כתב לו מדי חודש לחזק אותו ולעודד אותו.מאיר פנים על ימי אלול וחגי תשרי, הקדמה. שם הדפיס כמה דוגמאות מהמכתבים. הוסמך לרבנות ב-1980 על ידי הרב עובדיה יוסף, הרב בצלאל ז'ולטי והרב זלמן נחמיה גולדברג.

פעילותו
כיום מכהן כאחד מראשי ישיבה יוניברסיטי בניו יורק. ב-2017 זכה למדליית נשיא ישיבה יוניברסיטי על הצטיינותו בהוראה. YU honors Rabbi Meir Goldwicht with the Presidential Medallion כמו כן הוא מכהן כראש כולל במחנה קיץ מסורה בארצות הברית.  מוסר שיעורים רבים גם בבסיסי צבא בישראל, ויש לו פינה קבועה בערוץ 7. נוהג להגיע לשבתות במקומות שונים בישראל ובעולם, ולהעביר בהם מספר רב של שיעורים (כ-15 שיעורים לאורך השבת) לציבור מגוון. מעביר מדי שבוע ביום רביעי שיעור בזום למשתתפים מכל העולם.

משפחתו
בין בניו: הרב אלידע גולדוויכט, מייסד תוכנית "סמיכת חבר",https://www.ou.org/torahym/speakers/rabbi-elyada-goldvicht/ הרב איתיאל, רב באש התורה וראש "אש ישראל" ורב בבית כנסת הנשיא ברחביה,https://www.aish.com/authors/353132151.html והרב אביעד גולדוויכט.

ספריו
 מאיר פנים על חודש אלול ומועדי תשרי (תשע"ט)
 מאיר פנים על חנוכה ופורים (תש"פ)
 מאיר פנים על הגדה של פסח ודרשות לפסח (תשפ"א)

קישורים חיצוניים
 שיעוריו ברדיו קול חי
 שיעוריו בקול הלשון
 שיעוריו באתר ישיבה
 שיעוריו בערוץ מאיר
 שיעוריו בערוץ היוטיוב
 כל הכתבות על הרב גולדוויכט, באתר ערוץ 7

 הערות שוליים 

קטגוריה:ראשי ישיבה בישיבה יוניברסיטי
קטגוריה:בוגרי ישיבת כרם ביבנה